### NN 82/2025 (21.5.2025.), Odluka Agencije za elektroničke medije klasa: UP/I-614-03/25-02/05, urbroj: 114-03/04-25-02 od 14. svibnja 2025.

AGENCIJA ZA ELEKTRONIČKE MEDIJE

1083

Vijeće za elektroničke medije u sastavu Robert Tomljenović, zamjenik predsjednika Vijeća te Mladen Čutura, Anita Malenica, Davor Marić i Željko Topić kao članovi Vijeća, na temelju odredbe članka 85. stavka 8. i 9. Zakona o elektroničkim medijima (»Narodne novine«, broj 111/21 i 114/22), članka 23. Pravilnika o sadržaju i postupku raspisivanja obavijesti o namjeri davanja koncesija za obavljanje djelatnosti pružanja medijskih usluga televizije i radija (»Narodne novine«, broj 118/22), a temeljem Obavijesti o namjeri davanja koncesije za obavljanje djelatnosti pružanja medijske usluge digitalnog radija (DAB+) br. 5/25, klasa: UP/I-614-03/25-02/05, urbroj: 114-03/04-25-01, (»Narodne novine« broj 44/2025) na 18-25 sjednici održanoj 14. svibnja 2025., donijelo je

ODLUKU

I. Poništava se dio Obavijesti o namjeri davanja koncesije za obavljanje djelatnosti pružanja medijske usluge digitalnog radija (DAB+) br. 5/25, klasa: UP/I-614-03/25-02/05, urbroj: 114-03/04-25-01 objavljena u »Narodnim novinama« broj 44 od 12. ožujka 2025. godine, u dijelu za davanje koncesije za obavljanje djelatnosti pružanja medijske usluge digitalnog radija DAB+, TABLICA 1.:

|  |  |
| --- | --- |
| Red. broj | Naziv, područje i oznaka frekvencije |
| 1. | MUX 1 (Republika Hrvatska) |
| 4. | DE0 (dio Ličko-senjske, Zadarska, Šibensko-kninska županija) |
| 5. | DF0 (Splitsko-dalmatinska, dio Dubrovačko-neretvanske županije) |
| 6. | DG0 (dio Dubrovačko-neretvanske županije) |

II. Ova odluka stupa na snagu danom donošenja i objavit će se u »Narodnim novinama«.

Obrazloženje

Na temelju članka 85. ZEM-a, Pravilnika o sadržaju i postupku raspisivanja obavijesti o namjeri davanja koncesija za obavljanje djelatnosti pružanja medijskih usluga televizije i radija (dalje: Pravilnik), te provedenih pripremnih radnji za davanje koncesija te tehničke podloge koju je utvrdila Hrvatska regulatorna agencija za mrežne djelatnosti, Vijeće za elektroničke medije (dalje: Vijeće) je Odlukom o objavi Obavijesti o namjeri davanja koncesije za obavljanje djelatnosti pružanja medijske usluge digitalnog radija (DAB+) br. 5/25, klasa: UP/I-614-03/25-02/05, urbroj: 114-03/04-25-01 objavljena u »Narodnim novinama« broj 44 od 5. ožujka 2025. godine raspisalo Obavijest o namjeri davanja koncesija za obavljanje djelatnosti pružanja medijskih usluga digitalnog radija na ukupno šest (6) koncesijskih područja.

Na 15-25 sjednici Vijeća, dana 16. travnja 2025. održano je javno otvaranje ponuda pristiglih temeljem Obavijesti o namjeri davanja koncesije br. 5/25 te je utvrđeno kako su temeljem navedene Obavijesti pristigle sljedeće ponude:

|  |  |  |  |
| --- | --- | --- | --- |
| Red. broj | Naziv, područje i  oznaka digitalne regije | Broj  kanala | Ponuditelj |
| 1. | MUX 1 (Republika Hrvatska) | 3 | Nije zaprimljena ni jedna ponuda. |
| 2. | DB0-DC0 (Međimurska, Varaždinska, Koprivničko-križevačka, dio Bjelovarsko-bilogorske, Krapinsko-zagorska, Grad Zagreb, Zagrebačka, dio Sisačko-moslavačke, Karlovačka, dio Primorsko-goranske) | 3 | Radio postaja Nedelišće d.o.o. i Tvornica kulture d.o.o. |
| 3. | DD0 (dio Primorsko goranske, Istarska, dio Ličko-senjske županije) | 4 | Tvornica kulture d.o.o. |
| 4. | DE0 (dio Ličko-senjske, Zadarska, Šibensko-kninska županija) | 4 | Nije zaprimljena ni jedna ponuda. |
| 5. | DF0 (Splitsko-dalmatinska, dio Dubrovačko-neretvanske županije) | 3 | Nije zaprimljena ni jedna ponuda. |
| 6. | DG0 (dio Dubrovačko-neretvanske županije) | 3 | Nije zaprimljena ni jedna ponuda. |

Vijeće je pristupilo postupku utvrđivanja zadovoljavanja formalnih uvjeta ponuda pristiglih na javni natječaj.

U postupku utvrđivanja formalnih uvjeta utvrđeno je kako ponude ponuditelja Radio postaja Nedelišće d.o.o. i Tvornica kulture d.o.o. (za područje pod rednim brojem 2.) te Tvornica kulture d.o.o. (za područje pod rednim brojem 3.) udovoljavaju formalnim uvjetima.

Također je utvrđeno kako za područja pod rednim brojem 1. – MUX 1 (Republika Hrvatska), rednim brojem 4. – DE0 (dio Ličko-senjske, Zadarska, Šibensko-kninska županija), rednim brojem 5. – DF0 (Splitsko-dalmatinska, dio Dubrovačko-neretvanske županije) te rednim brojem 6. – DG0 (dio Dubrovačko-neretvanske županije) nije zaprimljena ni jedna ponuda.

Slijedom navedenog, Vijeće za elektroničke medije odlučilo je kao u izreci ove odluke te temeljem odredbe članka 23. Pravilnika o sadržaju i postupku raspisivanja obavijesti o namjeri davanja koncesija za obavljanje djelatnosti pružanja medijskih usluga televizije i radija donijelo odluku o poništenju odluke o objavi Obavijesti o namjeri davanja koncesije za obavljanje djelatnosti pružanja medijske usluge digitalnog radija (DAB+) br. 5/25 u dijelu kako je navedeno u izreci ove odluke.

UPUTA O PRAVNOM LIJEKU

Protiv ove odluke nije dopuštena žalba ali se može pokrenuti upravni spor pred nadležnim Upravnim sudom u roku od 30 dana od dana primitka odluke. Tužba se predaje ili šalje neposredno Upravnom sudu, a može se podnijeti i na zapisnik kod redovnog suda nadležnog za obavljanje pravne pomoći.

Klasa: UP/I-614-03/25-02/05

Urbroj: 114-03/04-25-02

Zagreb, 14. svibnja 2025.

Vijeće za elektroničke medije
 Zamjenik predsjednika
 Vijeća za elektroničke medije
 Robert Tomljenović, v. r.